CELEX: 32004R0085
Language: el
Date: 2004-01-15 00:00:00
Title: Κανονισμός (ΕΚ) αριθ. 85/2004 της Επιτροπής, της 15ης Ιανουαρίου 2004, για τον καθορισμό της εμπορικής προδιαγραφής που εφαρμόζεται στα μήλα

Avis juridique important

|

32004R0085

Κανονισμός (ΕΚ) αριθ. 85/2004 της Επιτροπής, της 15ης Ιανουαρίου 2004, για τον καθορισμό της εμπορικής προδιαγραφής που εφαρμόζεται στα μήλα  

Επίσημη Εφημερίδα αριθ. L 013 της 20/01/2004 σ. 0003 - 0018

Κανονισμός (ΕΚ) αριθ. 85/2004 της Επιτροπήςτης 15ης Ιανουαρίου 2004για τον καθορισμό της εμπορικής προδιαγραφής που εφαρμόζεται στα μήλαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών(1), και ιδίως το άρθρο 2 παράγραφος 2,Εκτιμώντας τα ακόλουθα:(1) Τα μήλα αναγράφονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων για τα οποία πρέπει να εγκριθούν προδιαγραφές. Ο κανονισμός (ΕΚ) αριθ. 1619/2001 της Επιτροπής, της 6ης Αυγούστου 2001, για τον καθορισμό της εμπορικής προδιαγραφής για τα μήλα και τα αχλάδια και για την τροποποίηση του κανονισμού (ΕΟΚ) αριθ. 920/89(2), καθορίζει κοινή προδιαγραφή εμπορίας για τα μήλα και τα αχλάδια.(2) Για λόγους σαφήνειας, η ομάδα εργασίας των προδιαγραφών των φθαρτών τροφίμων και της αναπτύξεως της ποιότητας της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) αποφάσισε να καταστούν αυτόνομες οι διατάξεις όσον αφορά τα μήλα σε σχέση με αυτές που αφορούν τα αχλάδια. Εξάλλου, αποφάσισε να ενημερώσει την προδιαγραφή ΟΕΕ/ΟΗΕ FFV-50 όσον αφορά την εμπορία και τον έλεγχο της εμπορικής ποιότητας των μήλων, όσον αφορά τις διατάξεις που αφορούν την ποιότητα και το μέγεθος. Για λόγους διαφάνειας στη διεθνή αγορά πρέπει να καταργηθεί ο κανονισμός (ΕΚ) αριθ. 1619/2001 και συνεπώς να εγκριθούν δύο νέες προδιαγραφές εμπορίας που θα εφαρμόζονται στα μήλα και στα αχλάδια αντιστοίχως.(3) Το βασικό κριτήριο ωρίμανσης που προβλέπεται από τον κανονισμό (ΕΚ) αριθ. 1619/2001 είναι ορισμός του ελάχιστου μεγέθους για τα μήλα. Έχοντας υπόψη τις τεχνικές εξελίξεις όσον αφορά τις μεθόδους μετρήσεως της συνεκτικότητας και της περιεκτικότητας σε ζάχαρη των καρπών και την εμφάνιση νέων αγορών για τα ώριμα μήλα μικρού μεγέθους, πρέπει να μειωθεί το ελάχιστο μέγεθος των μήλων που εφαρμόζεται στην Κοινότητα διασφαλίζοντας με νέα κριτήρια ωριμότητας όπως η περιεκτικότητα σε ζάχαρη και η συνεκτικότητα ώστε με μια τέτοια μείωση του ελάχιστου μεγέθους να μην εμφανιστούν στην αγορά καρποί ανεπαρκώς ώριμοι ή/και αναπτυγμένοι.(4) Δεδομένου ότι ο επακριβής ορισμός των νέων κριτηρίων ωρίμανσης, λαμβάνοντας υπόψη τα ποικιλιακά χαρακτηριστικά όσον αφορά το μέγεθος των μήλων, απαιτεί ευρύτερες εργασίες, πρέπει να μεταφερθεί η εφαρμογή της μείωσης του ελάχιστου μεγέθους στην 1η Αυγούστου 2005 και έως αυτή την ημερομηνία να προβλεφθούν μεταβατικές διατάξεις όσον αφορά την ταξινόμηση κατά μέγεθος.(5) Με την εφαρμογή αυτών των νέων προδιαγραφών αυτών πρέπει να εξαλειφθούν από την αγορά τα προϊόντα που δεν έχουν ικανοποιητική ποιότητα, να προσανατολιστεί η παραγωγή με τρόπο ώστε να ικανοποιεί τις απαιτήσεις των καταναλωτών και να διευκολυνθούν οι εμπορικές σχέσεις με βάση το θεμιτό ανταγωνισμό, συμβάλλοντας με τον τρόπο αυτό στη βελτίωση της αποδοτικότητας της παραγωγής.(6) Οι προδιαγραφές εφαρμόζονται σε όλα τα στάδια εμπορίας. Η μεταφορά σε μεγάλες αποστάσεις, η αποθήκευση για ορισμένο χρόνο ή οι διάφοροι χειρισμοί στους οποίους υπόκεινται τα προϊόντα είναι δυνατόν να συνεπάγονται ορισμένες αλλοιώσεις που οφείλονται στη βιολογική εξέλιξη των προϊόντων αυτών ή στον κατά το μάλλον ή ήττον φθαρτό χαρακτήρα τους. Οι αλλοιώσεις αυτές πρέπει να ληφθούν υπόψη στην εφαρμογή των προδιαγραφών στα στάδια εμπορίας που έπονται του σταδίου της αποστολής. Επειδή τα προϊόντα της κατηγορίας "Έξτρα" πρέπει να υποστούν ιδιαίτερα προσεγμένη διαλογή και συσκευασία, πρέπει να λαμβάνεται υπόψη μόνο η μείωση της φρεσκάδας και της σπαργής τους.(7) Επειδή τα προϊόντα της κατηγορίας "Έξτρα" πρέπει να υποστούν ιδιαίτερα προσεγμένη διαλογή και συσκευασία, μόνο η μείωση της φρεσκάδας και της σπαργής πρέπει να λαμβάνεται υπόψη σε ό,τι τα αφορά.(8) Η επιτροπή διαχείρισης των νωπών οπωροκηπευτικών, δεν διατύπωσε γνώμη εντός της προθεσμίας που καθορίστηκε από τον πρόεδρό της,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Η εμπορική προδιαγραφή για τα μήλα που υπάγονται στον κωδικό ΣΟ ex 0808 10 εμφαίνεται στο παράρτημα.Η προδιαγραφή εφαρμόζεται σε όλα τα στάδια εμπορίας, με τους όρους που προβλέπονται στον κανονισμό (ΕΚ) αριθ. 2200/96.Ωστόσο, στα στάδια που έπονται εκείνου της αποστολής, τα προϊόντα είναι δυνατό να παρουσιάζουν, σε σχέση με την προδιαγραφή:- μικρή μείωση της φρεσκάδας και της σπαργής,- για τα προϊόντα που ταξινομούνται σε κατηγορίες άλλες εκτός της κατηγορίας "Έξτρα", μικρές αλλοιώσεις που οφείλονται στην εξέλιξή τους και στον κατά το μάλλον ή ήττον φθαρτό χαρακτήρα τους.Άρθρο 2Έως τις 31 Ιουλίου 2005 εφαρμόζονται οι ακόλουθες διατάξεις όσον αφορά την ταξινόμηση κατά μέγεθος:α) όταν το μέγεθος καθορίζεται από τη διάμετρο, απαιτείται μια ελάχιστη διάμετρος για όλες τις κατηγορίες ως εξής:>ΘΕΣΗ ΠΙΝΑΚΑ>β) όταν το μέγεθος καθορίζεται από το βάρος, απαιτείται ένα ελάχιστο βάρος για όλες τις κατηγορίες ως εξής:>ΘΕΣΗ ΠΙΝΑΚΑ>Άρθρο 3Ο κανονισμός (ΕΚ) αριθ. 1619/2001 καταργείται.Άρθρο 4Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Το δεύτερο και το τρίτο εδάφιο του σημείου ΙΙΙ του παραρτήματος εφαρμόζονται μόνο από την 1η Αυγούστου 2005.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 15 Ιανουαρίου 2004.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).(2) ΕΕ L 215 της 9.8.2001, σ. 3· κανονισμός όπως τροποποιήθηκε από τον κανονισμό (ΕΚ) αριθ. 46/2003 (ΕΕ L 7 της 11.1.2003, σ. 61).ΠΑΡΑΡΤΗΜΑΠΡΟΔΙΑΓΡΑΦΕΣ ΓΙΑ ΤΑ ΜΗΛΑ ΚΑΙ ΤΑ ΑΧΛΑΔΙΑI. ΟΡΙΣΜΟΣ ΤΟΥ ΠΡΟΪΟΝΤΟΣΗ παρούσα προδιαγραφή αφορά τα μήλα των ποικιλιών (cultivars) τα οποία προέρχονται από την Malus domestica Borkht., τα οποία προορίζονται για παραδοθούν σε νωπή κατανάλωση στον καταναλωτή, με εξαίρεση τα μήλα τα οποία προορίζονται για βιομηχανική χρήση.II. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑΗ προδιαγραφή αποσκοπεί στο να καθορίσει τις ιδιότητες τις οποίες πρέπει να έχουν τα μήλα μετά τη συσκευασία.Α. Ελάχιστα χαρακτηριστικάΣε όλες τις κατηγορίες, λαμβανομένων υπόψη των ιδιαίτερων διατάξεων που προβλέπονται για κάθε κατηγορία και των ορίων ανοχής που επιτρέπονται, τα μήλα πρέπει να είναι:- ολόκληρα,- υγιή· αποκλείονται τα προϊόντα που είναι προσβεβλημένα από μούχλα ή αλλοιώσεις τέτοιας φύσεως που θα τα καθιστούσαν ακατάλληλα για την κατανάλωση,- καθαρά, πρακτικώς απαλλαγμένα από ορατές ξένες ουσίες,- πρακτικά απαλλαγμένα από παράσιτα,- πρακτικά απαλλαγμένα από προσβολές παρασίτων,- απαλλαγμένα από ασυνήθιστη εξωτερική υγρασία,- απαλλαγμένα από ξένη οσμή ή/και ξένη γεύση.Επιπλέον πρέπει να έχουν συλλεχθεί προσεκτικά.Η ανάπτυξη και η κατάσταση των μήλων πρέπει να είναι τέτοια ώστε να τους επιτρέπουν:- να συνεχίσουν τη διαδικασία ωρίμανσης ώστε να μπορούν να φθάνουν στον κατάλληλο βαθμό ωρίμανσης συναρτήσει των ποικιλιακών χαρακτηριστικών(1)(2),- να αντέχουν τη μεταφορά και την επεξεργασία, και- να φθάνουν σε ικανοποιητική κατάσταση στον τόπο προορισμού.Β. ΤαξινόμησηΤα μήλα ταξινομούνται σε τρεις κατηγορίες ως εξής:i) Κατηγορία "Έξτρα"Τα μήλα που ταξινομούνται στην κατηγορία αυτή πρέπει να είναι εκλεκτής ποιότητας. Πρέπει να παρουσιάζουν το σχήμα, το μέγεθος και το χρώμα που χαρακτηρίζουν την ποικιλία(3) και να φέρουν ποδίσκο που πρέπει να είναι ανέπαφος.Η σάρκα δεν πρέπει να έχει υποστεί φθορά.Δεν πρέπει να παρουσιάζουν ελαττώματα, εκτός από πολύ ελαφρές επιφανειακές αλλοιώσεις της επιδερμίδας με την προϋπόθεση ότι δεν βλάπτουν τη γενική εμφάνιση του προϊόντος, την ποιότητά του, τη διατήρησή του και την παρουσίασή του στη συσκευασία.ii) Κατηγορία IΤα μήλα που ταξινομούνται στην κατηγορία αυτή πρέπει να είναι καλής ποιότητας. Πρέπει να παρουσιάζουν το σχήμα, το μέγεθος και το χρώμα που χαρακτηρίζούν την ποικιλία(4).Η σάρκα δεν πρέπει να έχει υποστεί φθορά.Οι καρποί μπορούν, ωστόσο, να παρουσιάζουν τα ακόλουθα ελαφρά ελαττώματα, με την προϋπόθεση ότι δεν βλάπτουν τη γενική εμφάνιση, την ποιότητα, τη διατήρηση και την παρουσίαση στη συσκευασία:- ελαφρά παραμόρφωση,- ελαφρό ελάττωμα αναπτύξεως,- ελαφρό ελάττωμα χρωματισμού,- ελαφρά ελαττώματα της επιδερμίδας που δεν πρέπει να υπερβαίνουν:- τα 2 cm μήκους για τα ελαττώματα επιμήκους σχήματος,- το 1 cm2 της συνολικής επιφάνειας για τα άλλα ελαττώματα, με εξαίρεση την κηλίδα του φουζικλαδίου (Venturia inaequalis) της οποίας η επιφάνεια δεν πρέπει να υπερβαίνει τα 0,25 cm2,- το 1 cm2 της συνολικής επιφάνειας για τους ελαφρούς μώλωπες, που δεν πρέπει να είναι αποχρωματισμένοι.Ο ποδίσκος μπορεί να λείπει με την προϋπόθεση ότι ο αποχωρισμός είναι σαφής και δεν έχει καταστραφεί η προσκείμενη επιδερμίδα.iii) Κατηγορία IIΑυτή η κατηγορία περιλαμβάνει τα μήλα που δεν μπορούν να ταξινομηθούν στις ανώτερες κατηγορίες, αλλά ανταποκρίνονται στα ελάχιστα χαρακτηριστικά που καθορίζονται παραπάνω(5).Η σάρκα δεν πρέπει να παρουσιάζει σημαντικό ελάττωμα.Μπορούν να παρουσιάζουν τα ακόλουθα ελαττώματα, υπό την προϋπόθεση ότι διατηρούν τα βασικά χαρακτηριστικά ποιότητας, διατηρήσεως και παρουσιάσεως:- παραμορφώσεις,- ελαττώματα αναπτύξεως,- ελαττώματα χρωματισμού,- ελαττώματα της επιδερμίδας που δεν πρέπει να υπερβαίνουν:- τα 4 cm μήκους για τα ελαττώματα επιμήκους σχήματος,- τα 2,5 cm2 της συνολικής επιφάνειας για τα άλλα ελαττώματα, με εξαίρεση την κηλίδα του φουζικλαδίου (Venturia inaequalis) της οποίας η συνολική επιφάνεια δεν πρέπει να υπερβαίνει το 1 cm2,- το 1,5 cm2 της συνολικής επιφάνειας κατανώτατο όριο για τους ελαφρούς μώλωπες που μπορεί να είναι ελαφρώς αποχρωματισμένοι.III. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣΤο μέγεθος ορίζεται από τη μέγιστη διάμετρο της ισημερινής τομής ή από το βάρος.Όταν το μέγεθος καθορίζεται από τη διάμετρο, η ελάχιστη διάμετρος που απαιτείται για όλες τις κατηγορίες είναι η ακόλουθη:>ΘΕΣΗ ΠΙΝΑΚΑ>Όταν το μέγεθος καθορίζεται από το βάρος, το ελάχιστο βάρος που απαιτείται για όλες τις κατηγορίες είναι το ακόλουθο:>ΘΕΣΗ ΠΙΝΑΚΑ>Για να υπάρξει εγγύηση της ομοιογένειας μεγέθους σε μια συσκευασία:- Για τους καρπούς που ταξινομούνται κατά μέγεθος σύμφωνα με τη διάμετρο η διάφορα διαμέτρου μεταξύ των καρπών της ιδίας συσκευασίας περιορίζεται σε:- 5 mm για τους καρπούς της κατηγορίας "Έξτρα" και τους καρπούς των κατηγοριών I και II που παρουσιάζονται σε τακτοποιημένα στρώματα(6),- 10 mm για τους καρπούς της κατηγορίας I που παρουσιάζονται χύμα στη συσκευασία ή στη συσκευασία πώλησης(7).- Για τους καρπούς που ταξινομούνται κατά μέγεθος σύμφωνα με το βάρος, η διαφορά βάρους μεταξύ των καρπών της ιδίας συσκευασίας περιορίζεται σε:- 20 % του μέσου βάρους των καρπών της συσκευασίας για τους καρπούς της κατηγορίας "Έξτρα" και για τους καρπούς των κατηγοριών Ι και ΙΙ που παρουσιάζονται σε τακτοποιημένα στρώματα,- 25 % του μέσου βάρους των καρπών της συσκευασίας για τους καρπούς της κατηγορίας I που παρουσιάζονται σε χύμα στη συσκευασία ή στη συσκευασία πώλησης.Δεν καθορίζεται κανόνας ομοιογένειας μεγέθους για τους καρπούς της κατηγορίας ΙΙ που παρουσιάζονται χύμα στη συσκευασία ή στη συσκευασία πώλησης.IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣΕπιτρέπονται όρια ανοχής όσον αφορά την ποιότητα και το μέγεθος σε κάθε συσκευασία, για τα προϊόντα που δεν πληρούν τις προϋποθέσεις της κατηγορίας στην οποία δηλώνεται ότι ανήκουν.Α. Όρια ανοχής όσον αφορά την ποιότηταi) Κατηγορία "Έξτρα"5 % σε αριθμό ή σε βάρος μήλων δεν ανταποκρίνονται στα χαρακτηριστικά της κατηγορίας αυτής, αλλά ανταποκρίνονται στα χαρακτηριστικά της κατηγορίας Ι ή περιλαμβάνονται κατ' εξαίρεση στα όρια ανοχής αυτής της κατηγορίας.ii) Κατηγορία I10 % σε αριθμό ή βάρος μήλων δεν ανταποκρίνονται στα χαρακτηριστικά της κατηγορίας αυτής, αλλά ανταποκρίνονται στα χαρακτηριστικά της κατηγορίας ΙΙ ή περιλαμβάνονται κατ' εξαίρεση στα όρια ανοχής αυτής της κατηγορίας.iii) Κατηγορία II10 % σε αριθμό ή βάρος μήλων δεν ανταποκρίνονται στα χαρακτηριστικά της κατηγορίας αυτής ή στα ελάχιστα χαρακτηριστικά, εξαιρουμένων πάντως των καρπών που έχουν σαπίσει, ή έχουν υποστεί οποιαδήποτε άλλη αλλοίωση που να τα καθιστά ακατάλληλα για κατανάλωση.Στο πλαίσιο της ανοχής αυτής, μπορούν να γίνουν αποδεκτοί κατ' ανώτατο όριο 2 % κατά αριθμό ή κατά βάρος καρπών που παρουσιάζουν τα ακόλουθα ελαττώματα:- σημαντικές προσβολές από τις παθήσεις της φελλοποιήσεως ή της υαλώσεως,- ελαφρές αλλοιώσεις ή σχισμές που δεν έχουν επουλωθεί,- πολύ ελαφρά ίχνη σήψεως,- ύπαρξη ζωντανών παρασίτων στον καρπό ή/και αλλοιώσεις της σάρκας που οφείλονται σε παράσιτα.Β. Ανοχές όσον αφορά το μέγεθοςΓια όλες τις κατηγορίες:10 % σε αριθμό ή βάρος καρπών ανταποκρίνονται στο μέγεθος που είναι αμέσως μικρότερο ή μεγαλύτερο από εκείνο που αναφέρεται στη συσκευασία, για τους καρπούς που ταξινομώνται στο μικρότερο αποδεκτό μέγεθος, μέγιστη απόκλιση:- 5 χιλιοστών κάτω της ελάχιστης διαμέτρου όταν το μέγεθος καθορίζεται από τη διάμετρο,- 10 g κάτω του ελαχίστου βάρους όταν το μέγεθος καθορίζεται από το βάρος.V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗΑ. ΟμοιογένειαΤο περιεχόμενα κάθε συσκευασίας πρέπει να είναι ομοιογενές και να περιλαμβάνει μήλα της ίδιας καταγωγής, ποικιλίας, ποιότητας και μεγέθους (σε περίπτωση που επιβάλλεται το κριτήριο κατά μέγεθος) και του ιδίου σταδίου ωριμάνσεως.Επιπλέον, για την κατηγορία "Έξτρα", επιβάλλεται ομοιογένεια χρωματισμού.Οι συσκευασίες πώλησης μήλων, καθαρού βάρους το πολύ 5 kg μπορούν να περιέχουν μείγματα μήλων διαφορετικών ποικιλιών, με την επιφύλαξη ότι θα είναι ομοιογενή όσον αφορά την ποιότητα, και, για κάθε σχετική ποικιλία, την καταγωγή της, το μέγεθος (σε περίπτωση που επιβάλλεται το κριτήριο κατά μέγεθος) και το στάδιο ωρίμανσης.Κατά παρέκκλιση από τις προηγούμενες διατάξεις του παρόντος σημείου, τα προϊόντα που καλύπτονται από τον παρόντα κανονισμό μπορούν να αναμειχθούν, σε συσκευασίες πώλησης καθαρού βάρους κατώτερου ή ίσου από 3 kg, με νωπά οπωροκηπευτικά διαφόρων ειδών, με τους όρους που προβλέπονται στον κανονισμό (ΕΚ) αριθ. 48/2003 της Επιτροπής(8).Το ορατό μέρος του περιεχομένου της συσκευασίας πρέπει να είναι αντιπροσωπευτικό του συνόλου.Β. ΣυσκευασίαΤα μήλα πρέπει να συσκευάζονται κατά τρόπο που να εξασφαλίζει την κατάλληλη προστασία του προϊόντος. Ειδικότερα, οι συσκευασίες πώλησης καθαρού βάρους ανωτέρου των 3 kg πρέπει να είναι επαρκώς στερεές για να προστατεύουν ικανοποιητικά το προϊόν.Τα υλικά που χρησιμοποιούνται στο εσωτερικό της συσκευασίας πρέπει να είναι καινούρια, καθαρά και από ύλη που να μην προκαλεί στα προϊόντα εξωτερικές ή εσωτερικές αλλοιώσεις. Η χρησιμοποίηση υλικών, και ιδίως χαρτιών ή σημάτων που περιέχουν εμπορικές ενδείξεις επιτρέπεται, με την προϋπόθεση ότι η εκτύπωση ή η επίθεση της ετικέτας έχει γίνει με μελάνι ή κόλλα που να μην είναι τοξικά.Οι συσκευασίες δεν πρέπει να περιέχουν κανένα ξένο σώμα.Γ. ΠαρουσίασηΟι καρποί της κατηγορίας "Έξτρα" πρέπει να είναι συσκευασμένοι σε τακτοποιημένες σειράς.VI. ΔΙΑΤΑΞΕΙΣ ΟΣΟΝ ΑΦΟΡΑ ΤΗ ΣΗΜΑΝΣΗΚάθε συσκευασία πρέπει να φέρει εξωτερικά συγκεντρωμένες στην ίδια πλευρά με ευανάγνωστους, ανεξίτηλους και ορατούς χαρακτήρες τις ακόλουθες ενδείξεις:Α. ΕξακρίβωσηΣυσκευαστής ή/και αποστολέας: Ονοματεπώνυμο και διεύθυνση ή συμβολική εξακρίβωση που έχει δοθεί ή έχει αναγνωριστεί από μία επίσημη υπηρεσία. Ωστόσο, όταν χρησιμοποιείται κωδικός (συμβολική εξακρίβωση), η ένδειξη "συσκευαστής ή/και αποστολέας" (ή ισοδύναμη συντομογραφία) πρέπει να αναγράφεται πλησίον του κωδικού αυτού (συμβολική εξακρίβωση).Β. Φύση του προϊόντος- "Μήλα" αν το περιεχόμενο δεν φαίνεται απ' έξω,- ονομασία της ποικιλίας,- στην περίπτωση που στη συσκευασία πώλησης περιλαμβάνεται μείγμα διαφόρων ποικιλιών μήλων, η ένδειξη κάθε ποικιλίας που υπάρχει στη συσκευασία.Γ. Καταγωγή του προϊόντοςΧώρα καταγωγής και, προαιρετικά, ζώνη παραγωγής, ή εθνική, περιφερειακή ή τοπική ονομασία.- Στην περίπτωση που στη συσκευασία πώλησης περιλαμβάνεται μείγμα διαφορετικών ποικιλιών μήλων διαφορετικών καταγωγών, η ένδειξη κάθε χώρας καταγωγής πρέπει να αναγράφεται αμέσως μετά τη σχετική ποικιλία.Δ. Εμπορικά χαρακτηριστικά- Κατηγορία,- μέγεθος ή, για τους καρπούς που παρουσιάζονται σε τακτοποιημένα στρώματα, αριθμός τεμαχίων.Εάν η εξακρίβωση γίνεται με την ταξινόμηση κατά μέγεθος, αυτό πρέπει να αναγράφεται:α) για τους καρπούς που υπόκεινται στους κανόνες ομοιογενείας, με την ελάχιστη και μέγιστη διάμετρο, ή το μέγιστο και ελάχιστο βάρος·β) για τους καρπούς που δεν υπόκεινται στους κανόνες ομοιογένειας, με τη διάμετρο ή το βάρος του πιο μικρού καρπού της συσκευασίας, ακολουθούμενη από την έκφραση "και περισσότερο" ή "και +" ή ισοδύναμη ονομασία ή, ενδεχομένως, τη διάμετρο ή το βάρος του πιο μεγάλου καρπού της συσκευασίας.Ε. Επίσημη σήμανση ελέγχου (προαιρετική)(1) Λόγω των ποικιλιακών χαρακτηριστικών της ποικιλίας Fuji και των μεταλλάξεών της όσον αφορά την ωριμότητα κατά τη συγκομιδή, η ασθένεια της υαλώδους καρδιάς γίνεται αποδεκτή με την προϋπόθεση ότι περιορίζεται στην ινο-αγγειακή δέσμη κάθε καρπού.(2) Για το σκοπό αυτό, πρέπει να παρουσιάζουν ικανοποιητική περιεκτικότητα σε διαλυτά στερεά και ικανοποιητικό βαθμό συνεκτικότητας.(3) Τα κριτήρια χρωματισμού και σκωριόχροου χρωματισμού, καθώς και μη εξαντλητικός κατάλογος των ποικιλιών που αφορά κάθε κριτήριο εμφαίνονται σε προσάρτημα στην παρούσα προδιαγραφή.(4) Τα κριτήρια χρωματισμού και σκωριόχροου χρωματισμού, καθώς και μη εξαντλητικός κατάλογος των ποικιλιών που αφορά κάθε κριτήριο εμφαίνονται σε προσάρτημα στην παρούσα προδιαγραφή.(5) Τα κριτήρια χρωματισμού και σκωριόχροου χρωματισμού, καθώς και μη εξαντλητικός κατάλογος των ποικιλιών που αφορά κάθε κριτήριο εμφαίνονται σε προσάρτημα στην παρούσα προδιαγραφή.(6) Ωστόσο, για τα μήλα των ποικιλιών Bramley's Seedling (Bramley, Triomphe de Kiel) και Horneburger, η διαφορά διαμέτρου μπορεί να φθάσει τα 10 mm.(7) Ωστόσο για τα μήλα των ποικιλιών Bramley's Seedling (Bramley, Triomphe de Kiel) και Horneburger, η διαφορά διαμέτρου μπορεί να φθάσει τα 20 mm.(8) ΕΕ L 7 της 11.1.2003, σ. 65.Προσάρτημα1. Κριτήρια χρωματισμού, ομάδες χρωματισμού και κωδικοί>ΘΕΣΗ ΠΙΝΑΚΑ>2. Κριτήρια σκωριόχροου χρωματισμού- Ομάδα R: Ποικιλίες για τις οποίες ο σκωριόχρους χρωματισμός αποτελεί επιδερμικό χαρακτηριστικό της ποικιλίας και όχι ελάττωμα εφόσον ανταποκρίνεται στην τυπική εμφάνιση της ποικιλίας.- Για τις ποικιλίες που απαριθμούνται στον κατωτέρω πίνακα, των οποίων το όνομα δεν ακολουθείται από το γράμμα R, ο σκωριόχρους χρωματισμός είναι αποδεκτός εντός των ακολούθων ορίων:>ΘΕΣΗ ΠΙΝΑΚΑ>3. Κριτήρια κατατάξεως κατά μέγεθοςΟμάδα GF: Μεγαλόκαρπες ποικιλίες μήλων που αναφέρονται στο δεύτερο εδάφιο του τίτλου ΙΙΙ της προδιαγραφής για τα μήλα.4. Μη εξαντλητικός κατάλογος των ποικιλιών μήλων που κτατάσσονται με κριτήρια το χρωματισμό, το σκωριόχρου χρωματισμό και το μέγεθος:Οι καρποί των ποικιλιών που δεν αποτελούν μέρος του καταλόγου πρέπει να ταξινομηθούν ανάλογα με τα ποικιλιακά χαρακτηριστικά τους.Ορισμένες από τις ποικιλίες που απαριθμούνται στον κατωτέρω κατάλογο μπορούν να διατεθούν στο εμπόριο μόνο με τις εμπορικές τους ονομασίες για τις οποίες έχει ζητηθεί ή έχει ληφθεί η προστασία σε μία ή περισσότερες χώρες. Η πρώτη και η δεύτερη στήλη του κατωτέρω πίνακα δεν περιλαμβάνουν τέτοιες εμπορικές ονομασίες. Ορισμένες γνωστές ονομασίες εμφαίνονται στην τρίτη στήλη μόνο για λόγους πληροφόρησης.>ΘΕΣΗ ΠΙΝΑΚΑ>